**NÁRODNÁ RADA SLOVENSKEJ REPUBLIKY**

VI. volebné obdobie

Návrh

**ZÁKON**

**z............... 2015,**

**ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č.177/2004 Z. z., zákona č. 191/2004 Z. z., zákona č. 391/2004 Z. z., zákona č.538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z. a zákona č. 183/2014 Z. z., zákona č. 333/2014 Z.z zákona č. 364/2014 Z.z, zákona č. 371/2014 Z.z, zákona č. 25/2015 Z.z zákona č. 62/2015 Z.z a zákona č. 61/2015 Z.z, sa mení a dopĺňa takto:

1. Za doterajší § 50 sa vkladá nový § 50a, ktorý vrátane nadpisu znie:

„§ 50a

Osobitné ustanovenia o dani z príslušenstva prisúdeného rozhodnutím súdu

1. Na účely dane z príslušenstva prisúdeného rozhodnutím súdu (ďalej len „daň z príslušenstva“) sa rozumie
2. rozhodnutím súdu právoplatné a vykonateľné rozhodnutie súdu v spore, kde na strane povinného z rozhodnutia súdu je štátny orgán alebo právnická osoba založená alebo zriadená štátnym orgánom,

b) príslušenstvom plnenie, ktoré je povinný z rozhodnutia súdu zaviazaný platiť oprávnenému z rozhodnutia súdu nad sumu istiny, pričom však toto príslušenstvo je vyššie ako príslušenstvo podľa osobitného predpisu146aca)[[1]](#endnote-2).

1. Predmetom dane z príslušenstva je príslušenstvo, ktoré je povinný z rozhodnutia súdu zaviazaný zaplatiť na základe právoplatného a vykonateľného rozhodnutia súdu.
2. Základom dane z príslušenstva je suma vyplateného príslušenstva podľa ods. 2.
3. Daňovníkom dane z príslušenstva je oprávnený z rozhodnutia súdu, ktorému bolo príslušenstvo na základe právoplatného a vykonateľného rozhodnutia súdu riadne vyplatené.
4. Sadzba dane z príslušenstva je 99% základu dane podľa ods. 3.
5. Daňovník podáva daňové priznanie na daň z príslušenstva prostredníctvom daňového priznania na daň z príjmov miestne príslušnému správcovi dane za príslušný kalendárny rok v lehote do 31. marca po skončení príslušného kalendárneho roka. Daň z príslušenstva je splatná v lehote na podanie daňového priznania na daň z príjmov.“.
6. Za doterajší § 52zb sa vkladá nový § 52zc, ktorý vrátane nadpisu znie:

„§ 52zc

Prechodné ustanovenia k úprave účinnej od 1. januára 2016

1. Daňovník podľa § 50a ods. 4 je povinný podať daňové priznanie a zaplatiť daň aj za skoršie rozhodnutia súdu, pokiaľ mu bolo príslušenstvo vyplatené po účinnosti tohto zákona.
2. Povinnosť podľa ods. 1 sa vzťahuje aj na príslušenstvo, ktoré bolo daňovníkovi podľa § 50a ods. 4 vyplatené na základe exekučného konania, alebo na základe iného výkonu rozhodnutia.“.

**Čl. II**

Tento zákon nadobúda účinnosť dňom vyhlásenia.

1. „146aca) Nariadenia vlády Slovenskej republiky č. 85/1995 Z. z., ktorým sa vykonávajú niektoré ustanovenia Občianskeho zákonníka.“. [↑](#endnote-ref-2)